Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 298/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Burgenland«

Referencenummer: PDO-AT-A0207-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar justeres.

ENHEDSDOKUMENT

1. Produktets betegnelse

Burgenland

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Burgenland« kan bruges til vine og mousserende kvalitetsvine/Sekt. »Burgenland« produceres også med andre klassifikationer (f.eks. »Kabinett«, »Spätlese«, »Eiswein«). De tilsvarende analytiske egenskaber fremgår af produktspecifikationen. Kombinationen af klima, jord, lokalitet og intenst solskin betyder, at det udvalg af vine, der produceres i Burgenland, er stort og varieret — fra livlige, frugtagtige hvidvine til kraftfulde, fyldige rødvine og botrytiserede specialvine (Prädikatsweine).

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (milligram pr. l)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle de ønologiske fremgangsmåder, der er godkendt til vin med en beskyttet oprindelsesbetegnelse i henhold til forordningerne (EU) 2019/934 og 2019/935, er tilladt for oprindelsesbetegnelsen »Burgenland«, bortset fra behandling med kaliumsorbat og dimethyldicarbonat. Vinene kan afsyres i henhold til forordning (EU) 2019/934 og (EU) 2019/935. Forbundsministeren for landbrug, regioner og turisme træffer beslutning om eventuel syring afhængig af klimaforholdene i vækstsæsonen. Betingelserne for eventuel syring er i dette tilfælde omfattet af forordning (EU) 2019/934 og (EU) 2019/935.

De særlige ønologiske fremgangsmåder (inklusive tilsætning) er afledt af den valgte traditionelle produktionsmetode og beskrevet i produktspecifikationen.

b) Maksimumsudbytter

10 000 kg druer pr. hektar

6. Afgrænsning af det geografiske område

Det afgrænsede geografiske område med oprindelsesbetegnelsen »Burgenland« omfatter hele delstaten Burgenland i Østrig.

7. Primære druesorter

Zweigelt — Rotburger

Welschriesling

Grüner Veltliner — Weißgipfler

Zweigelt — Blauer Zweigelt

8. Tilknytning til det geografiske område

Vindyrkningsområdet Burgenland, især de nordøstlige bredder af Neusiedl-søen, er kendetegnet ved løss- og chernozem-jord. I Seewinkel-området er der også grusholdig, sandet og saltholdig jord. Skråningerne i Leitha-bjergene indeholder kalkstens- og skiferjord, mens jorden i Mittelburgenland er karakteriseret ved tung lerjord.

Klimaet er karakteriseret ved varme, tørre somre og kolde vintre med begrænsede snemængder. Høj fugtighed og efterårståge bidrager til udviklingen af botrytis til fremstilling af særlige vine som f.eks. »Beerenauslese« og »Trockenbeerenauslese«, navnlig i Seewinkel-området og egnen omkring Rust. Neusiedl-søen spiller med sine 300 km2 vand og rørkrat en vigtig rolle som klimaregulator og giver et særligt mikroklima. Hvidvine og rødvine produceres stort set i lige høj grad i vindyrkningsområdet Burgenland. De vigtigste sorter, der anvendes til hvidvine, er Welschrisling og Grüner Veltliner. Zweigelt er den vigtigste sort, der bruges til de rødvine, som lagres på traditionel vis, og er frugtagtige eller kraftfulde og tætte. Fremstillingen af specialvine som f.eks. »Trockenbeerenauslese« og »Eiswein« spiller også en vigtig rolle. Hvad angår deres organoleptiske egenskaber spænder vinene fra friske, frugtagtige hvidvine til rige rødvine og botrytiserede specialvine. Løss/ler- og chernozem-jorden er velegnet til fremstilling af kraftige, tætte rødvine. Sand-, skifer- og grusjord danner desuden grundlag for frugtagtige, rige hvidvine. Vinenes aromaer, der er karakteristiske for druesorten, forstærkes især af mikroklimaet omkring Neusiedl-søen, der også giver kølige nætter om sommeren. På Eisenberg-skråningerne i det sydlige Burgenland har vinene fine mineralske noter.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Burgenland« kun markedsføres, hvis den har et officielt kvalitetskontrolnummer (Staatliche Prüfnummer). Denne regel gælder ikke for »Sekt« eller »Qualitätsschaumwein«. For at få et kvalitetskontrolnummer skal en prøve af hver vin, der markedsføres med oprindelsesbetegnelsen »Burgenland« (systematisk kontrol), underkastes analytiske og organoleptiske test. Smagstesten foretages af et officielt smagspanel. Et officielt smagspanel består af seks smagere og en formand. Prøverne anbringes anonymt foran smagerne. Testskemaet indeholder kun de oplysninger, der kræves til evalueringen, såsom den traditionelle betegnelse (»Qualitätswein«, »Spätlese« osv.), sorten og årgangen. Smagerne bruger deres erfaring og referencevine til at bedømme, om de vine, som de præsenteres for, er typiske med hensyn til variation, årgang og traditionel betegnelse og er omsættelige (fri for mangler). Smagsspørgsmålet besvares med ja eller nej. Hvis dommen er negativ, skal årsagerne til afslaget gives skriftligt. Prøven opfylder de sensoriske krav, hvis de fleste smagere har afgivet en positiv vurdering. Hvis lige mange i det første smagspanel afgiver en positiv og negativ vurdering af en bestemt prøve, indgives prøven til et andet panel. Hvis også lige mange i det andet panel afgiver en positiv og negativ vurdering, er det samlede testresultat negativt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.